ОО с башкирским языком обучения

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары, 5- се класс, 2019- 2020 уҡыу йылы**

**Башҡорт теле**

1. Нөктәләр урынына тейешле хәрефтәр ҡуй. Бир.яҡ, Аҡ.юл, көн.яҡ, .герә, .рған, Гөл.емеш.(2 б.)

2. Һөйләмдең эйәрсән киҫәктәрен һанап сыҡ. Улар һөйләмдә ниндәй функция үтәйҙәр? Миҫалдар килтерегеҙ.(5 б.)

3.Бирелгән һүҙбәйләнештәрҙең эйәреүсе һәм эйәртеүсе һүҙҙәрен билдәләгеҙ.(2 б.)

 *Урманға барҙыҡ. Тәрән күл. Оҫта һөйләй. Ерҙе йылыта. Йылға аша сыҡтыҡ.*

4. Түбәндәге һөйләмдәрҙә тыныш билдәләрен ҡуйығыҙ: (2 б.)

*Их бигерәк йәмле был тирә ағас ботаҡтарына ҡунған ҡоштар сутылдаша сәскә еҫе аңҡый ә һеҙҙең яҡтар матурмы*

*5.* Был һүҙҙәр ниндәй һүҙ төркөмдәренә ҡарай, һүҙ төркөмдәренең атамаларын яҙығыҙ(5 б): *Бер, ауылда, ярлы, йәшәгән, уның*

**Башҡорт әҙәбиәте**

1. Был шиғырҙың авторын, исемен билдәлә. Шиғыр нимә тураһында?Шиғырҙы дауам ит.(5 б.)

 Дуҫтарым!

 Һеҙҙең ҡаршыла

 Фән тауы ҡалҡып тора.

 Шул тауҙың иң-иң түбәһе

 Яҡтырып балҡып тора.

2 . Мостай Кәрим, уның әҫәрҙәре тураһында нимә беләһегеҙ? Уның ниндәй әҫәрҙәрен уҡынығыҙ?(5 б.)

3. Нимә ул Ватан? Ниндәй һүҙҙәр менән белдерер инегеҙ? (2 б.)

4. Беҙҙең республикала балалар өсөн ниндәй гәзит-журналдар баҫыла? (2 б.)

5. Йөкмәткеһе буйынса яуабы уйлап табылырға тейеш булған образлы һөйләм нимә тип атала?(1 б )

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары, 6- сы класс, 2019- 2020 уҡыу йылы**

 **Башҡорт теле**

1. **Ерек** һүҙенә фонетик анализ яһағыҙ. (5 б.)
2. Мәғәнәһе буйынса тура килгән фразеологизмдарҙы яҙығыҙ(4б):

 Кәкре ҡайынға терәтеү, балтаһы һыуға төшкән, ҡайыш аҫты бушаны, ҡырҡһаң ҡаны сыҡмай (ҡайғырыу, һаран, алдау, асығыу ).

1. Бирелгән һүҙҙәрҙең килештәрен билдәләгеҙ: (5 б.)

 Мейестән, стенаға, адресты, шинелгә, ҡыҙымды, иптәштәрем, япраҡтарҙан, өйөмдөң, дуҫымды, ҡунаҡта.

1. Иҫкергән һүҙҙәргә , неологизмдарға аңлатма бирегеҙ һәм миҫалдар килтерегеҙ.(3 б.)
2. Өн һәм хәреф һаны тигеҙ булған һүҙҙәрҙе күсереп ал: (2 б.)

*Ябыҡ, Яхъя, көньяҡ, июнь ,класс, юртаҡ, Аҡмулла, аҡҡош ,орсоҡ*

**Башҡорт әҙәбиәте**

1. «Урал батыр» әкиәтендә Уралдың улдарының исемдәрен һанап яҙ. (2 б.)
2. “Моң шишмәһе һандуғастай йырсы ла һин...” Шиғырҙың авторын яҙ, шиғырҙы дауам ит (5 б.)

3. Нимә ул шәжәрә? (1 б.)

4. Бөйөк шәхесебеҙ С.Юлаев тураһында нимәләр беләһегеҙ? (2 б.)

5. Яҙыусыларҙың исемдәре менән әҫәрҙәрен тап килтереп яҙығыҙ:(2 б.)

 “Дуҫ булайыҡ” Мостай Кәрим

 “Беҙҙең өйҙөң йәме” Динис Бүләков

 “Халҡыма хат” Зәйнәб Биишева

 “Өс бөртөк бойҙай” Рауил Бикбаев

 “Эҫе ҡар” Әнүр Вахитов

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары, 7- се класс, 2019- 2020 уҡыу йылы**

**Башҡорт теле**

1. Һәр һүҙ төркөмөнә икешәр һүҙ һайлап яҙығыҙ. (5 б.)

 *Ағасты япраҡ биҙәй, кешене хеҙмәт биҙәй.Аҡсаң бөткәнгә ҡайғырма, эшең бөткәнгә ҡайғыр.Алда булһа ҙур теләк, эштән ял таба йөрәк.Ауыр йөктө ат тарта, ауыр эште ир тарта.Бер көн артта ҡалһаң, биш көн йүгерерһең.*

*Исемдәр-;Ҡылымдар- ; Алмаштар- ; Һ.б.*

1. Һүҙҙәрҙе төбәү килештә яҙығыҙ. (5 б.)

 *Текст, декабрь, комитет, Ғәниев, Килдин, лагерь, артель, Кузбасс, Брест, поезд, банк, грипп, портфель, Томск, Барыев.*

3. Ҡулъяулыҡ һүҙенә фонетик анализ яһағыҙ. (3 б.)

4.Бирелгән һүҙбәйләнештәрҙән башта теҙмә юл, һуңынан эйәртеүле юл менән барлыҡҡа килгәндәрен яҙығыҙ. (5 б.)

 *Ҡаланан ҡайттыҡ, урманға тиклем барҙыҡ, ат менән һыйыр, атҡа ла, һыйырға ла, иланы ла иланы, шәп йүгерә, бысраҡ юл, ҡысҡырып һөйләшә, тау бите, уҡыусының портфеле, яҡты, йылы, сыҡҡан да киткән, ат ҡарай.*

5.Түбәндәге һөйләмгә синтаксик анализ яһағыҙ: (5 б.)

*Ҡараһаҡал-Башҡортостан тарихындағы атаҡлы шәхес.*

**Башҡорт әҙәбиәте**

1.Шиғырҙың исемен, авторын билдәләгеҙ, дауамын яҙ (4 б.)

 *Күгәрепкәй ятҡан Урал тауы -*

 *Ете лә ырыу – илдең төйәге.*

2. Ҡаһым түрә батырлыҡтары тураһында нимә беләһегеҙ? (2 б.)

3.Мостай Кәрим тураһында нимә беләһегеҙ? Ниндәй әҫәрҙәрен уҡығаның бар? Һанап яҙ. (3 б.)

4. “Ныҡлы ғаилә- ил терәге” тигән әйтемде нисек аңлайһығыҙ? Үҙ фекерегеҙҙе яҙығыҙ. (5 б.)

5. М.Аҡмулла тураһында нимәләр беләһегеҙ? (3б)

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары, 8- се класс, 2019- 2020 уҡыу йылы**

**Башҡорт теле.**

1.Ниндәй һөйләмдәр ҡушма һөйләм тип атала? Ҡушма һөйләмдәр ниндәй төрҙәргә бүленә? Миҫалдар килтерееҙ. (3б.)

2.Һөйләмдәр араһындағы оҡшашлыҡ һәм айырманы табығыҙ. (2 б.)

 *Улар шым ғына бер-береһенә ҡарашып йылмайыштылар ҙа һүҙҙән туҡтанылар.Юлдыбай ишек тауышына уянған малайын барып һөйҙө лә уның сәңгелдәген аҡрын ғына һелкетеп йоҡлатты.*

*Әле кисә генә Ғәлимәне ҡарап торҙом да, бер ҙә генә боронғоса түгел шул.Кәмә ҡапыл ғына янтайҙы ла, күҙ асып йомғансы, ажарланған тулҡындар уларҙы үҙенең һалҡын ҡосағына алды.*

3.Һөйләмгә синтаксик анализ яһағыҙ. (5 б.)

*Ул ваҡытта филармонияла ҡурайсылар кәрәк булғанлыҡтан,Бүләковты шунда эшкә алалар .*

5.Нығынған һүҙбәйләнештәрҙең мәғәнәһен бер һүҙ менән генә әйтегеҙ. (3б.)

 *Танауын күтәргән, ҡабырға һөйәктәрен һанағандар, табанын ялтыратты, уртаҡ тел тапҡан ,ғәйеп булған, ҡолаҡ һала, төҫө боҙолдо, ауыҙына йөҙөк йәшергән.*

**Башҡорт әҙәбиәте**

1.Нимә ул ҡобайыр?Батырҙар тураһында ниндәй ҡобайырҙар беләһегеҙ? (3 б.)

2.Кем ул сәсән?Сәсәндәрҙән кемдәрҙе беләһегеҙ? (3 б.)

3. **Нимә ул әйтештәр? Миҫал килтереп яҙ. (2 б.)**

4”.Кинйә” романының авторы кем?Романда ниндәй тарихи осор һүрәтләнгә? Кем ул Кинйә? (3 б.)

5. “Ныҡлы ғаилә- ил терәге” тигән әйтемде нисек аңлайһығыҙ? Үҙ фекерегеҙҙе яҙығыҙ (5 б.)

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары,9- сы класс, 2019- 2020 уҡыу йылы**

**Башҡорт теле**

1. Эйәреүсе һүҙ менән эйәртеүсе һүҙ бер үк затта, һанда килһә , бындай бәйләнеш нисек атала?Өс миҫал яҙ. (3 б.)
2. Кем эшләмәй, шул ашамай һөйләме ниндәй һөйләм?Был һөйләмдең схемаһын төҙө.(2б.)
3. Түбәндәге исемдәрҙе килештәр менән үҙгәртегеҙ:Халыҡ, отпуск, доклад, жюри (5 б.)
4. Борсағы бешмәй; Үҙе ултырған ботакты киҫеү; Сабатаһын түргә элә. Был һүҙбәйләнештәрҙең мәғәнәләрен яҙығыҙ. Һәм берәүһе менән һөйләм төҙөгөҙ. (3 б.)
5. Күңеле килһә, шиғыр менән дә һыйлай. Аҫтына һыҙылған һүҙҙәргә морфологик анализ яһағыҙ. (3 б.)

***Башҡорт әҙәбиәте***

1. Образдарҙы әҫәрҙәр буйынса урынлаштыр. (3 б.)

а) Салауат, Батырша, Юлай Аҙналин, аҡ бандалар;

б) Килмәк абыҙ, Арыҫлан, Кириллов, Пугачев;

в) Сафия, Аҡназар, Семенов, Байыҡ, Аҫылбикә.

1. “Кинйә” романы
2. “Ер” поэмаһы
3. “Ҡаһым түрә” драмаһы.
4. Түбәндәге өҙөктәр ниндәй ҡобайырҙан? (2 б.)

 а) *Биленә баҫып ҡараһаң, б) Шоңҡар сөйгән һунарсы*

*Бар еребеҙ күренә. Ҡош сөйҙөрмәй сыҙармы?*

*Башына баҫып ҡараһаң, Ирмен тигән ир-егет,*

*Бар илебеҙ күренә. Ат уйнатмай тынырмы?*

3. Салауаттың ҡайһы әҫәрендә уның көрәш программаһы сағылыш ала? (2 б.)

4. Мостай Кәрим тураһында белгәндәрегеҙҙе яҙығыҙ, уның әҫәрҙәрен һанағыҙ. (3б.)

5. “Ныҡлы ғаилә- ил терәге” тигән әйтемде нисек аңлайһығыҙ? Үҙ фекерегеҙҙе яҙығыҙ(5 б.)

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары,11-се класс, 2019- 2020 уҡыу йылы**

 **Башҡорт теле**

1. Ҡушма исемдәрҙең яһалыу юлдары. Миҫалдар килтерегеҙ. (3 б.)
2. Һөйләмгә тулы синтаксик анализ яһағыҙ.(5 б.)

*Гөлйөҙөм күҙҙәрен йомоп йоҡларға итһә лә, Айбулаттың ҡуйы сәстәре, уйсан күҙҙәре, ҡупшы кәүҙәһе күҙ алдынан китмәне.*

3.Бер составлы һөйләмдәрҙең ниндәй төрҙәрен беләһегеҙ? Миҫалдар килтерегеҙ.(3 б.)

4.Теркәүестәр. Уларҙың төрҙәре. Миҫалдар килтерегеҙ.(3 б.)

5. *Яҡшы* һүҙенә фонетик анализ яһағыҙ. (2 б.)

 **Башҡорт әҙәбиәте**

1. Б.Бикбайҙың “Аҡсәскә” повесында күтәрелгән проблемалар тураһында яҙығыҙ. (3б.)

2. Халыҡ яҙыусыларын һанап китегеҙ.(3 б.)

3. Мостай Кәрим тураһында белгәндәрегеҙҙе яҙығыҙ, уның әҫәрҙәрен һанап яҙығыҙ.(3б.)

4. Динис Бүләков, Булат Рафиков тураһында ҡыҫҡаса мәғлүмәт бирегеҙ (3 б.)

5. “Ныҡлы ғаилә- ил терәге” тигән темаға ҡыҫҡаса инша яҙығыҙ.(5б.)

**Туған (башҡорт) тел һәм әҙәбиәттән мәктәп туры өсөн**

**олимпиада һорауҙары,10- сы класс, 2019- 2020 уҡыу йылы**

**Башҡорт теле**

1.«Азат университетта уҡый. Уның буласаҡ һөнәре – уҡытыусы». Был һөйләмдәге 5 исемгә морфологик анализ яһағыҙ. (5 б.)

2.Бер составлы һөйләм төрҙәрен һанап сығығыҙ. Бирелгән һөйләмдәрҙең төрөн асыҡлағыҙ:(4б.)

 1) Төн. Йылы ғәмһеҙ төн;

 2) Бөгөн бик арытты;

 3) Бөтә ҡыйыулығымды йыйып, ҡысҡырып йырлап ебәрҙем;

 4) Унан йорт төҙөйҙәр, күпер һалалар, төрлө нәмәләр үреп эшләйҙәр.

3.Һүҙбәйләнештәрҙәге эйәртеүле бәйләнеш төрҙәрен әйтегеҙ: (3 б.)

ҡояшлы көн, кино ҡарау, әсәй менән атай, ят тауыш, уҡыр өсөн килгән, тау йылғаһы, өйҙөң ҡыйығы, малайҙар һәм ҡыҙҙар, бейеклеккә һикереү, ярыш башлана, һеҙҙең атығыҙ.

4. Һөйләмдә тыныш билдәләрен ҡуйығыҙ һәм уға синтаксик анализ яһағыҙ: (5б.) Айыу йәки бүре килә башлаһа ҡыуаҡтар шытырлар урман шаулар йә булмаһа вәхши януар олорға тотонор.

**Башҡорт әҙәбиәте**

1. Мостай Кәрим тураһында белгәндәрегеҙҙе яҙығыҙ, уның әҫәрҙәрен һанағыҙ.(3 б.)

2.«Һөнәрсе менән Өйрәнсек» әҫәренең жанрын әйтегеҙ. Уның авторы кем? Һөнәрсе менән Өйрәнсек образдарына ҡыҫҡаса сығыштырмаса характеристика бирегеҙ.(3 б.)

3. Мәғрифәтсе шағирҙарҙы һәм уларҙың әҫәрҙәрен һанағыҙ.(3 б.)

4. Кем ул Ғайса Хөсәйенов? Уның ниндәй әҫәрҙәрен беләһегеҙ? Уларҙың идея-тематик йөкмәткеһен билдәләгеҙ.(3 б.)

5.“Ныҡлы ғаилә- ил терәге” тигән темаға ҡыҫҡаса инша яҙығыҙ.(5 б.)